**SZEMÉLYI KÖLCSÖNSZERZŐDÉS**

**KKSZE-----/-----**

Amely létrejött egyrészről

az **InHold Pénzügyi Zártkörűen Működő Részvénytársaság** (székhely: 1062 Budapest, Bajza utca 17-19., cégjegyzékszám: Cg. 01-10-042003, adószáma: 10784484-2-42, statisztikai számjele: 10784484-6492-114-01) képviseli: **----------** önálló aláírási jogosultsággal rendelkező **vezető tisztségviselő**

mint **Hitelező (továbbiakban: Hitelező)**

**másrészről**

**NÉV** (született: ----------, --------. napján, anyja neve: -------, magyar állampolgár, adóazonosító jele: ------------, születési neve: -----------, ----------------. szám alatti lakos, személyi azonosító jele: ----------------, aki személyazonosságát a **------------** számú személyazonosító igazolványával, lakcímét pedig a **-------------** számú lakcímet igazoló hatósági igazolványával igazolta, a továbbiakban, mint **Adós.**

Az Adósok és a Hitelező a továbbiakban együttesen: **Szerződő Felek.**

**1. A KÖLCSÖN CÉLJA ÉS ÖSSZEGE**:

1.1. Hitelező az Adós részére **-----------,- Ft, azaz ------------------ forint kölcsönt** (a továbbiakban: Kölcsön) nyújt.

1.2. A Kölcsön célja: szabad felhasználású személyi kölcsön.

1.3. AzAdós kötelezi magát a Kölcsön visszafizetésére, és annak e szerződés szerinti járulékai megfizetésére.

**2. FOLYÓSÍTÁSI FELTÉTELE, A KÖLCSÖN FOLYÓSÍTÁSA:**

2.1. Hitelező a Kölcsönt jelen szerződés aláírásával egyidejűleg folyósítja akként, hogy a Hitelező azt készpénzben adja át az Adós részére. Adós jelen szerződés aláírásával elismeri, hogy a kölcsön összegét átvette.

**3. KAMAT, DÍJAK, KÖLTSÉGEK**:

Az Adós a nyújtott kölcsön után az alábbi tételekből összetevődő teljes díjat köteles megfizetni:

3.1 Az Adós a kölcsön összege után a kölcsöntartozás fennállásának időtartamára **kamatot** tartozik fizetni. A kölcsön kamatlába fix **évi -----%, azaz ----- százalék**, mértéke nem változtatható.

A kamatszámítás módja: Fennálló tőke (Forint) x (szorozva) ügyleti kamat (%/év) x (szorozva) eltelt napok száma/360 (háromszázhatvan).

Az Adós által fizetendő teljes összeg **--------,- Ft, azaz --------------- forint.**

3.2. **A teljes hiteldíj mutató (THM) --------%,** azaz -------------- százalék.

Az induló teljes hiteldíj mutató kiszámításánál figyelembe vettkamat- költség- és díjelemek, valamint egyéb feltételek:

- ügyleti kamat

3.3. Adós tudomásul veszi, hogy amennyiben a Kölcsönszerződésből eredő bármely fizetési kötelezettségének határidőben bármely oknál fogva nem tesz eleget, Hitelező a lejárt tartozások (ideértve a Kamatokat is) összege után a késedelem időtartamára évi **6%**, azaz hat százalék mértékű **Késedelmi Kamatot** számít fel. A Szerződő Felek kifejezetten megállapodnak abban, hogy a késedelmi kamatot a Hitelező a megfizetni elmulasztott összeg esedékességét követő első naptári naptól kezdve jogosult követelni, és az Adós ezen naptári naptól kezdve köteles megfizetni.

3.4. Adósnak küldött felszólító levél díja: 620,- Forint, azaz Hatszázhúsz forint/levél/címzett:

3.5. A Felek megállapodnak, hogy a szerződéskötéssel kapcsolatos minden díj és költség Adóst terheli.

**4. LEJÁRAT, A KÖLCSÖN VISSZAFIZETÉSE ÉS A VISSZAFIZETÉS MÓDJA**:

4.1. A Kölcsön futamideje: a Szerződéskötéstől számított legfeljebb **----** (------) **hónap, a törlesztőrészletek száma ---- (-----) darab.**

4.2. **A Kölcsön végső lejárata -----. (------) év ----- hó ---. (-------) napja**.

4.3. A Kölcsön törlesztése havonta, **annuitásos** alapon számolt Törlesztőrészletekben történik.

4.4. Az Adós a Kölcsönt havonta Tőke és Kamat összeget is tartalmazó Törlesztő részletekben köteles megfizetni, minden hónap ---. napjáig (a "Törlesztési Nap"), mellyel a jelenleg hatályos kondíciók szerint várhatóan **------,- Ft, azaz -----** **forint** összegű Törlesztő részletek megfizetésével történik. A törlesztés összegét, kezdő és végső időpontját a Folyósítás Napját követő 8 (nyolc) munkanapon belül az Adós részére átadott vagy postai úton megküldött törlesztési értesítő tartalmazza.

4.5. Adós fizetési kötelezettségei teljesítésének módja átutalás Hitelezőnek a **--------** vezetett **------------** számú számlájára. Felek rögzítik, hogy a törlesztő részletet abban az esetben tekintik határidőben megfizetettnek, amennyiben annak teljes összege legkésőbb a Törlesztési Napon Hitelező előbbiekben megjelölt bankszámlájára jóváírásra kerül.

**5. AZ ELŐ- ÉS VÉGTÖRLESZTÉS SZABÁLYAI**:

Az Adós a kölcsön részleges vagy teljes előtörlesztésére bármikor jogosult, előtörlesztési szándékát azonban legalább 15 (Tizenöt) nappal korábban írásban jeleznie kell Hitelező felé. Az elő- vagy végtörlesztés díj- és költségmentes.

A bejelentés elmaradása esetén az ilyen befizetéseket aHitelező egyszerű túlfizetésként tartja nyilván, és az esedékessé válótörlesztő részleteket a túlfizetésként nyilvántartott összegből azeredeti esedékességi időpont(ok)ban vonja le, kamatot azonban a Hitelezőa túlfizetés összege után - a túlfizetés időpontjától kezdve - nemfizet.

**6. KÖTELEZETTSÉGVÁLLALÁSOK**:

6.1. Adós tudomásul veszi, hogy a Hitelező a jelen Szerződésből eredő követeléseit és jogait harmadik személyre engedményezheti (átruházhatja), valamint a Hitelező ebből a célból tárgyalásokat folytasson és a követelésre vonatkozó valamennyi releváns információt, adatot és dokumentumot harmadik személynek kiszolgáltassa. A Hitelező az Adóst a követelés engedményezéséről előzetesen, ***és az engedményezés létrejöttét követően is – legalább az engedményezés tényének és az engedményezett követelésnek a megjelölésével –*** írásban értesíti.

A Hitelezőnek jogában áll a kölcsön futamideje alatt a hitelmonitoring munka keretében az Adós pénzügyi, vagyoni helyzetét felülvizsgálni. Az Adós köteles a Hitelező felszólítására haladéktalanul a kért adatokat megadni.

6.2. Az Adós tudomásul veszi, hogy a jelen Szerződés fennállása alatt csak a Hitelező előzetes írásbeli tájékoztatása mellett vehet igénybe kölcsönt. Adós kötelezettséget vállal, hogy a Hitelező előzetes hozzájárulása nélkül harmadik személytől nem vesz fel hitelt/kölcsönt, illetve egyéb hiteljellegű ügyletet kötelezettként (adósként) nem köt, felelősséget (például kezesség) harmadik személy kötelezettségéért nem vállal.

6.3. Felek rögzítik, hogy ha bármely rendszeresen fizetendő, vagy időszakosan számított fizetési kötelezettség esedékessége munkaszüneti napra esik, akkor az a munkaszüneti napot követő első banki munkanapon esedékes.

6.4. Az Adós jogosult a tartozásról törlesztési táblázat formájában díj- és költségmentesen a jelen szerződés fennállása alatt kivonatot igényelni.

**7. A SZERZŐDÉS FELMONDÁSA, EGYÉB RENDELKEZÉSEK**:

7.1. Felmondási Esemény bekövetkezése esetén a Hitelező jogosult a jelen Szerződést egyoldalúan ***azonnali hatállyal*** felmondani*.* A Felek megállapodnak, hogy bármely súlyos szerződésszegés alapot adhat az azonnali hatályú felmondásra Hitelező részéről, de az alábbi események bekövetkeztét a szerződő felek kifejezetten Felmondási Eseménynek tekintik:

a) amennyiben az Adós a jelen Szerződésből eredő bármely fizetési kötelezettségével 5 (Öt) naptári napot meghaladó késedelembe esik, és a mulasztását a Hitelező írásbeli felszólítása ellenére sem pótolja, vagy amennyiben a Polgári Törvénykönyv (Ptk.) 6:387. §-ban meghatározott valamelyik eset bekövetkezik;

b) amennyiben az Adós a jelen Szerződés 6. pontjában foglalt kötelezettségeit nem vagy nem szerződésszerűen teljesíti;

c) amennyiben az Adós a Hitelezőt valótlan nyilatkozattal megtévesztette.

A jelen pontban meghatározott esetekben a Hitelező jogosult a jelen Szerződést egyoldalúan azonnali hatállyal felmondani. Az azonnali hatályú felmondás esetén Adós összes, a Hitelezővel szemben fennálló tartozása a felmondásra vonatkozó értesítés Adósnak történt kézbesítése napján lejárttá és egy összegben esedékessé válik, és megnyílik a Hitelező kielégítési joga, ezzel a Hitelező jogosulttá válik arra, hogy kielégítést keressen Adós jövedelméből vagy más vagyontárgyából végrehajtás útján.

Hitelező jogosult jelen szerződést abban az esetben is felmondani, amennyiben Adóssal szemben más jogalapon fennálló követelését Adós határidőben nem fizetné meg.

Adós feltétlen és visszavonhatatlan kötelezettséget vállal arra, hogy a Hitelszerződés felmondása esetén a Hitelező által jelen szerződés rendelkezéseinek figyelembe vételével számított és Adóssal közölt összeget annak járulékaival együtt a Hitelező által közölt időpontban és módon megfizeti a Hitelező részére.

7.2. Hitelező a felmondást megelőzően fizetési felszólításban hívja fel Adóst a teljesítésre.

7.3. A folyósított kölcsönösszeg, a befizetések, valamint az aktuális Kintlévőség és járulékai mindenkori összegének megállapítása szempontjából a Hitelező üzleti könyvei és akár elektronikus, akár írott formában vezetett nyilvántartásai az irányadóak.

7.4.Jelen szerződés megkötésének napjától számított 14, azaz tizennégy napon belül az Adós jogosult a Szerződéstől díjmentesen elállni, illetve a Szerződés folyósításától számított 14, azaz tizennégy napon belül a szerződést felmondani. Az elállási, felmondási jogot határidőben érvényesnek kell tekinteni, ha az Adós az elállásra illetve felmondásra nyitva álló határidőben Hitelező részére címzett nyilatkozatát postára adja, vagy személyesen átadja a Hitelező székhelyén. Adós a nyilatkozat elküldését követően haladéktalanul, de legkésőbb harminc napon belül köteles a folyósított Kölcsönt és a Kölcsön folyósításának időpontjától a visszafizetés időpontjáig a jelen Szerződés alapján felszámítható kamatot a Hitelező részére megfizetni.

7.5. Hitelező jogosult a finanszírozást – a kölcsön összegének vagy egy részének átadását, és/vagy a hitelkeret rendelkezésre tartását megtagadni az alábbi esetekben:

- amennyiben a jelen okirat szerinti felmondási esemény következik be;

- amennyiben a folyósítási feltétel nem teljesül;

76. Az Adós felhatalmazza a Hitelezőt, hogy bármely pénzintézettől információt kérjen az ott vezetett számlájának aktuális egyenlegéről. E tekintetben Adós a banktitok alóli felmentést már most előre megadja valamennyi részére jelen szerződés megkötésekor vagy azt követően bármikor számlát vezető pénzintézetnek.

7.7. A Kölcsön vonatkozásában Adós tudomással bír arról, hogy a Hitelező jogosult az Adós kötelezettségeinek ellenőrzésére, illetve a Hitelező kötelezettségvállalásainak teljesítése céljából Adós személyi-, betét-, hitel- és kockázatai adataira vonatkozó tájékoztatást és ilyen információt tartalmazó dokumentumokat az Adóstól bekérheti.

7.8. Adós tudomásul veszi, hogy a szerződés megkötésével és teljesítésével kapcsolatos vitás ügyek rendezése érdekében Adós által igénybe vehető Pénzügyi Békéltető testület eljárásnak, valamint az eljárásban hozott határozatnak a Hitelező nem veti alá magát.

7.9. Hitelező tájékoztatja az Adóst, hogy a Hitelező felügyeleti hatósága a Magyar Nemzeti Bank, székhelye: 1013 Budapest, Krisztina körút 39.

7.10. Adós kijelenti, hogy a Központi Hitelinformációs Rendszerre (KHR) vonatkozó adatkezelési és adatszolgáltatási szabályokat és a kapcsolódó jogorvoslati lehetőségeket megismerte, a vonatkozó tájékoztatót átvette, az adatkezeléshez való hozzájárulását külön nyilatkozatban megadta.

7.11.A jelen Kölcsönszerződésben nem szabályozott kérdések tekintetében a Polgári Törvénykönyvről szóló 2013. évi V. törvény, illetve a mindenkor hatályos magyar jogszabályok vonatkozó rendelkezései az irányadók.

**8. KÉZBESÍTÉSI SZABÁLYOK**

8.1 A Felek kötelesek valamennyi részükre küldött postai küldeményt személyesen, szervezeti képviselőjük, meghatalmazottjuk illetve kézbesítési megbízottjuk útján átvenni. Ennek elmulasztása esetén, az átvételre jogosult személy /képviselő/ hiányára a mulasztó Fél alappal nem hivatkozhat.

8.2. A Felek megállapodnak, hogy ezen megállapodással az egymás közti, jelen magánokiratba foglalt jogügyletekkel kapcsolatos értesítéseik során a hatályos jogszabályok előírásainál szigorúbb kézbesítési szabályokat alkalmaznak annak érdekében, hogy az értesítésekhez fűződő jogkövetkezmények egyértelműen alkalmazhatók legyenek, valamint hogy semelyik Fél se tudja a kézbesítést saját magatartásával meghiúsítani.

Valamely Félnek jelen okiratba foglalt jogügyletekkel kapcsolatban tett és küldött bármilyen nyilatkozatát, amennyiben azt tértivevényes postai küldeményként szabályszerűen postára adták, a másik Féllel közöltnek, részére kézbesítettnek kell tekinteni a küldemény igazolt feladásától számított 5. (ötödik) munkanapon, abban az esetben is, ha utólag bebizonyosodik, hogy azt a címzett ténylegesen nem vette át, illetve arról bármilyen okból nem szerzett tudomást (így különösen, de nem kizárólagosan, ha a küldemény "címzett nem kereste", "elköltözött", "ismeretlen", "ismeretlen helyre költözött" megjelöléssel érkezik vissza a küldemény a feladóhoz).

8.3. A Felek ezennel kijelentik, hogy érvényes kézbesítési címeknek kell tekinteni az alábbi címeket:

- jelen okiratban megjelölt címeiket;

- amennyiben valamelyik Fél gazdasági társaság, a cégnyilvántartásba bejegyzett székhelyének címét;

- amennyiben valamelyik Fél gazdasági társaságnak nem minősülő más gazdálkodó szervezet, a rá irányadó szabályok szerinti hatósági nyilvántartásba bejegyzett címét;

- amennyiben valamelyik Fél természetes személy, a központi lakcímnyilvántartásban szereplő bejelentett lakcímét.

8.4. A Fél értesítési címének megváltozását köteles közölni a másik Féllel címének megváltozását követő 15 (tizenöt) napon belül. A másik Féllel írásban közölt megváltozott értesítési cím szintén érvényes kézbesítési címnek minősül. A szerződő Felek kötelezik magukat, hogy fenti, a nyilatkozatok közlésére és kézbesítésére vonatkozó megállapodásukra tekintettel gondoskodnak arról, hogy a fentiek szerint meghatározott érvényes kézbesítési címen e szerződés megkötésétől kezdve a szerződés megszűnéséig folyamatosan rendelkeznek a postai küldemények átvételére jogosult személlyel /képviselővel/. Ennek elmulasztása esetén, az átvételre jogosult személy /képviselő/ hiányára a mulasztó Fél alappal nem hivatkozhat.

**9. ZÁRÓ RENDELKEZÉSEK**

9.1. A Hitelező tájékoztatja az Ügyfél/Adóst, hogy a természetes személyek adósságrendezéséről szóló 2015. évi CV. törvény értelmében, amennyiben az Ügyfél Adósként a hivatkozott törvényben szabályozott adósságrendezési eljárást kezdeményezett, akkor az eljárás kezdő időpontját követően az adósságrendezésbe tartozó vagyonát nem idegenítheti el, és nem terhelheti meg, továbbá újabb hitel vagy kölcsönszerződést nem köthet, követeléseit nem engedményezheti, ellenszolgáltatás nélkül vállalt kötelezettségeit nem teljesítheti. Ügyfél/Adós kijelenti, hogy a Hitelező tájékoztatását tudomásul vette, megértette és büntetőjogi felelőssége tudatában kijelenti, hogy Adósként nem áll a fent hivatkozott törvényben szabályozott adósságrendezési eljárás hatálya alatt, illetve ilyen eljárásra irányuló kérelmet sem terjesztett elő.

9.2. A Hitelező tájékoztatja az Adóst, hogy jelen kölcsön fedezete az Adós teljes vagyona. Az Adós a fenti tájékoztatást tudomásul vette.

9.3. A Hitelező tájékoztatja az Ügyfelet, hogy a fogyasztónak nyújtott hitelről szóló 2009. évi CLXII. törvény (a továbbiakban Fhtv.) 5. § (1) bekezdése szerint a hitelező és a hitelközvetítő a hitelszerződés megkötését megelőzően a fogyasztó részére köteles olyan felvilágosítást adni, amelynek alapján a fogyasztó felmérheti, hogy az igénybe venni tervezett hitel megfelel-e az igényeinek és a pénzügyi teljesítőképességének. A felvilágosításnak mindenekelőtt ki kell terjednie a hiteltermékek legfontosabb jellemzőire, a fogyasztó pénzügyi helyzetére gyakorolt hatására és a fizetés elmulasztásának következményeire, így különösen a késedelmi kamatra, a hitel felmondására és a biztosítékok érvényesítésére.

Az Fhtv. 5. § (4) bekezdése szerint a felvilágosításnak ki kell terjednie továbbá a hitelfelvétel folyamatára valamint a Magyar Nemzeti Bank (MNB) fogyasztóvédelmi hatósági jogkörére és a Pénzügyi Békéltető Testületnek a MNB-ről szóló törvény szerinti pénzügyi fogyasztói jogvita bírósági eljáráson kívüli rendezésében betöltött szerepére.

A Hitelező felhívja az Ügyfél figyelmét arra, hogy a hitelszerződésnek tartalmaznia kell az Fhtv. 16. § (1) bekezdés szerinti valamennyi tartalmi elemet. Az Adós/Ügyfél a fenti tájékoztatást tudomásul vette, megértette és kijelenti, hogy a szerződést ennek tudatában írja alá.

9.4. Jelen szerződést – amely három egymással szó szerint megegyező eredeti példányban készült – a szerződő felek elolvasták, és mint akaratukkal mindenben megegyezőt aláírták. Adós továbbá kijelenti, hogy a szerződés egy eredeti példányát átvette.

**Kelt: Budapest,**

|  |  |
| --- | --- |
| ………………………..**InHold Zrt.**Hitelezőképviseli: ----vezető tisztségviselő | ………………………….**-------**Adós |

 Ellenjegyzem --------------. napján Budapesten:

dr. -------

kamarai jogtanácsos

kamarai azonosító szám: -------

iroda címe: ---------------